open-index/open-wikipedia-markdown huggingface dataset:
மேரி அன்னிங்

**மேரி அன்னிங்** (Mary Anning) (1799 மே 21 - 1847 மார்ச்சு 21) என்பவர் பிரித்தானிய ஆய்வாளரும் தொல்பொருள் ஆய்வாளரும் ஆவார். இவர் பல புதைபடிவங்களைச் சேகரித்துள்ளார். புவியின் வரலாற்றைப் பற்றியும், முற்கால வரலாறு பற்றியும் நிறைய தெரிவித்துள்ளார்.

இவர் பெண்ணாக இருந்தமையினாலும், வறுமையான குடும்பத்தில் பிறந்தவர் என்பதாலும், இவரால் ஆய்வுகளில் வெகுவாகப் பங்கேற்க முடியவில்லை. பின்னர், இவரது ஆய்வுகளின் மூலம், பிரித்தானியா, ஐரோப்பா, அமெரிக்கா ஆகிய இடங்களில் இருந்து பல்வேறு ஆய்வாளர்கள் புதைபடிவங்க்ள் பற்றிய சந்தேகங்களைக் கேட்டுத் தெளிந்தனர். இவரது இறப்பிற்கு 163 ஆண்டுகளுக்குப் பின்னர், பிரித்தானியாவில் அறிவியல் வளர்ச்சிக்குப் பாடுபட்ட பத்து பெண்களின் பட்டியலில் இவரது பெயரும் சேர்க்கப்பட்டுள்ளது.

## மேற்கோள்கள்

## இணைப்புகள்

பகுப்பு:1799 பிறப்புகள்
பகுப்பு:1847 இறப்புகள்
குவாங்சோ பையுன் பன்னாட்டு வானூர்தி நிலையம்

**குவாங்சோ பையுன் பன்னாட்டு வானூர்தி நிலையம் ** (*Guangzhou Baiyun International Airport*, ) சீனாவின் குவாங்டோங் மாகாணத்தின் தலைநகர் குவாங்சோவின் முதன்மை வானூர்தி நிலையமாகும்.  இதன் இரண்டு  நிலையக் குறியீடுகளும் முன்பிருந்த பழைய வானூர்தி நிலையத்தினுடையதாகும். இரண்டும்  உரோமானியப் பெயரான *கன்டன்* என்பதைப் பிரதிபலிக்கிறது. இந்த வானூர்தி நிலையம் சீனா சதர்ன் ஏர்லைன்ஸ் நிறுவனத்திற்கு முனைய நடுவமாக விளங்குகிறது.  

2011ஆம் ஆண்டுத் தரவுகளின்படி குவாங்சோ பையுன் பன்னாட்டு வானூர்தி நிலையம் சீனாவின் இரண்டாவது போக்குவரத்து மிகுந்த வானூர்தி நிலையமாகவும் உலகின் 19வது போக்குவரத்து மிகுந்த நிலையமாகவும் விளங்குகிறது; இங்கு பயணித்தவர்களின் எண்ணிக்கை  45,040,340 ஆக இருந்தது. சரக்குப் போக்குவரத்தில் இந்த வானூர்தி நிலையம் சீனாவில் மூன்றாவதாகவும் உலகில் 21வதாகவும் உள்ளது. இயக்கப்படும் வானூர்திகளில்  இது சீனாவில் இரண்டாமிடத்தில் உள்ளது.

## சான்றுகோள்கள்

## வெளி இணைப்புகள்

* குவாங்டோங் வானூர்திநிலையங்கள் மேலாண்மை குழுமம் 
* வானூர்தி நிலையம் அலுவல்முறை வலைத்தளம்  

பகுப்பு:சீன வானூர்தி நிலையங்கள்
பூமாதேவி

thumb|right|100px|பூதேவி

**பூமாதேவி** என்பது புவியைத் தாயாகக் கருதி வணங்கும் உருவத்தைக் குறிக்கிறது. இவரை பூமிதேவி, பூதேவி என்றும் அழைக்கின்றனர். இந்து புராணங்களின் படி, இவர் காக்கும் கடவுளான விஷ்ணுவின் மனைவியாக கருதப்படுகிறார். மேலும் திருமால் வராக அவதாரம் எடுத்த போது நரகாசுரனை பெற்றார். சத்தியபாமாவை, பூமாதேவியின் இன்னொரு வடிவமாகக் கருதுகின்றனர். சீதையின் தாயாகவும் கருதுவர்.

## மேலும் பார்க்க
# சீதை

பகுப்பு:இந்து பெண் தெய்வங்கள்
பகுப்பு:திருமாலின் மனைவிகள்
இயற்பியலின் விந்தை எண்கள்

**மந்திரஎண்கள் அல்லது விந்தைஎண்கள்** *(Magic numbers)* என்று அணுக்கரு இயற்பியலில் 2,8,20,28,50,82 மற்றும் 126 போன்ற சில எண்கள் குறிப்பிடப்படுகின்றன. அணுகருவிலுள்ள புரோட்டான்கள் அல்லது நியூட்ரான்களின் எண்ணிக்கை இந்த எண்களில் ஏதாவது ஒன்றுக்குச் சமமாக இருந்தால் அவ்வணு அதிக நிலைத்தன்மைப் பெற்று இருக்கிறது என கண்டுபிடிக்கப்பட்டுள்ளது. எனவே இவ்வெண்கள் **இயற்பியலின் விந்தை எண்கள்** எனப்படுகின்றன. இவ்வேழு எண்கள் மட்டுமே பரவலாக அங்கீகரிக்கப்பட்ட மந்திர எண்களாகும். இவை தவிர மேலும் புரோட்டான்களுக்கு 114,122,124 மற்றும் 164 எண்களும் நியூட்ரான்களுக்கு 184,196, 236 மற்றும் 318 என்ற எண்களும் மந்திர எண்களாக இருக்கும் என்றும் கணிக்கப்பட்டுள்ளது.

## மேற்கோள்கள்

பகுப்பு:தனிம அட்டவணை
பகுப்பு:கதிரியக்கம்
பகுப்பு:ஓரிடத்தான்கள்
பகுப்பு:முழுஎண் தொடர்வரிசைகள்
தேவி

**தேவி** என்பது இறைத்தன்மையை பெண்ணாகப் போற்றும் வடிவம். ஆணாகப் போற்றும் வடிவத்தை தேவன் என்பர். தேவி வழிபாடும் இந்து சமய வழிபாட்டின் அங்கமாக உள்ளது. இந்து சமயத்தின் பிரிவான சாக்தத்தில் பெண்ணான சக்தியை முதன்மை தெய்வமாக வழிபடுவர்..

## வடிவங்கள்
இந்துக்கள் போற்றும் பெண் தெய்வங்கள்
*சரஸ்வதி
*லட்சுமி
*பார்வதி
*துர்க்கை
*காளி

:புராணக்கதைகளில் கூறப்படும் பெண்களையும் தெய்வமாகப் போற்றி வழிபடும் பழக்கம் உள்ளது.
*சீதை
*ராதை

## வெளி இணைப்புகள்

* Devi: The Great Goddess, An Exhibit  Smithsonian
* Devi: Manifestations and Aspects , The Arthur M. Sackler Gallery and Freer Gallery of Art
* Shrimad Devi Bhagavatam Translation by Swami Vijñanananda
* Devi, a Proto-Indo-European Goddess

## மேற்கோள்கள்

பகுப்பு:சாக்தம்
பகுப்பு:இந்து பெண் தெய்வங்கள்

## வரலாறு

தேவி போன்ற தெய்வ வழிபாடுகள் சிந்து சமவெளி நாகரிக காலத்திற்கு முந்தையது.  

இருக்கு வேதத்திலுள்ள தேவிசுக்தம் (10.125.1 முதல் 10.125.8 வரை) இறுதி யதார்த்தம் ஒரு தெய்வம் என்று அறிவிக்கும் மிகவும் ஆய்வு செய்யப்பட்ட பாடல்களில் ஒன்றாகும்.  

வேதங்கள் பிருத்வி (பூமி), அதிதி, வாக்கு (ஒலி), நிர்ருதி (அழிவு), இராத்ரி (இரவு) மற்றும் ஆரண்யாணி (காடு) போன்ற ஏராளமான அண்ட தெய்வங்களைக் குறிப்பிடுகின்றன; திஞ்சனா, ராகா, புரம்தி, பரேந்தி, பாரதி, மஹி போன்ற கொடை தெய்வங்கள் *[[இருக்கு வேதம்|ரிக்வேதத்தில்]]* குறிப்பிடப்பட்டுள்ளன. தேவி பௌத்தத்திற்கு முந்தைய காலத்தைச் சேர்ந்த வேத நூல்களில் தோன்றுகிறன, ஆனால் அர்ப்பணிக்கப்பட்ட வசனங்கள் வேத காலத்தில் அவளுடைய குணாதிசயங்கள் முழுமையாக கூறவில்லை. 

இந்து மதத்தின் சாக்த மரபில் தேவி முதன்மை கடவுளாக வழிபடப்படுகின்றார்; ஸ்மார்த்த மரபில் போற்றப்படும் பிரம்மனின் ஐந்து முதன்மை வடிவங்களில் ஒருவராக உள்ளார்.
இசுதான்புல் அத்தாதுர்க் வானூர்தி நிலையம்

**இசுதான்புல் அத்தாதுர்க் வானூர்தி நிலையம்** (*Istanbul Atatürk Airport*,)  துருக்கியின் இசுதான்புல்லில் அமைந்துள்ள இரு பன்னாட்டு வானூர்தி நிலையங்களில் முதன்மையானதும் பயணிகள் போக்குவரத்தில் துருக்கியின் மிகப்பெரும் வானூர்தி நிலையமும் ஆகும். நகரின் ஐரோப்பியப் பகுதியான யெசில்கோயில் 1924 இல் திறக்கப்பட்ட இந்த வானூர்தி நிலையம் நகர மையத்திலிருந்து மேற்கே  தொலைவில் அமைந்துள்ளது. 1980இல் துருக்கியின் முதல் அரசுத்தலைவரும் நிறுவனருமான முஸ்தாபா கெமால் அத்தாதுர்க் நினைவில் இது அத்தாதுர்க் பன்னாட்டு வானூர்தி நிலையம் எனப் பெயரிடப்பட்டது. 2012 தரவுகளின்படி ஆண்டுக்கு 45 மில்லியன் பயணிகள் வந்துசெல்லும் இது உலகின் 20வது போக்குவரத்து மிக்க வானூர்தி நிலையமாக உள்ளது. பன்னாடுப் பயணிகளின் போக்குவரத்தில் (உள்ளூர்ப் பயணிகளைத் தவிர்த்த) உலகின் 14வது நிலையில் உள்ளது.  ஐரோப்பாவில் ஆறாவது பயணிகள் போக்குவரத்து மிகுந்த  நிலையமாகவும் விளங்குகிறது.

துருக்கியின் குடிசார் பொறியாளர்களின் அவை  பட்டியலிட்டுள்ள 50 பொறியியல் சாதனைகளில் இந்த வானூர்தி நிலையக் கட்டமைப்பும் இடம் பெற்றுள்ளது.

## மேற்சான்றுகோள்கள்

## வெளி இணைப்புகள்

*அத்தாதுர்க் பன்னாட்டு வானூர்தி நிலைய அலுவல்முறை வலைத்தளம்
*அத்தாதுர்க் பன்னாட்டு வானூர்தி நிலையம் குறித்த குறும்படம்

பகுப்பு:துருக்கி வானூர்தி நிலையங்கள்
மூர்த்தி

**மூர்த்தி** என்பது தெய்வீக சக்தியைக் குறிக்கப் பயன்படும் உருவம் ஆகும். மூர்த்தம் என்றால் உருவம் அளித்தல் என்று பொருள். கல், மரம், உலோகம் போன்றவற்றின் வழியாக இறையை வணங்க முடியும் என்பது இந்து சமயத்தவரின் நம்பிக்கை. மூர்த்தி என்ற சமசுகிருதச் சொல்லுக்கு, வேறு வடிவம் என்று பொருள். இந்துக்கள் இறைவனுக்கு மனித, விலங்கு உருவங்களைக் கொண்டு வழிபடுகின்றனர். மனித உடலையும் தெய்வீகமாகக் கருதுவதால், உடலைத் தூய்மையாக வைத்திருப்பதும் செயற்பாடுகளைச் செம்மையாகவும் வைத்திருக்க வேண்டும் என்பதும் நம்பிக்கை.

## மேற்கோள்கள்

பகுப்பு:இந்து சமய வழிபாட்டுப் பொருட்கள்
நெய்வேத்தியம்

**நைவேத்தியம்** (நெய்வேத்தியம்) (Naivedhya) என்பது இறைவனுக்கு படைக்கப்படும் உணவு. உணவு உண்ணும் முன், இந்துக்கள் இறைவனுக்கு உணவு படைப்பதை வழக்கமாகக் கொண்டுள்ளனர். எனவே கடவுளுக்குப் படைப்பதற்கான உணவைத் தயாரிக்கும் சமயத்திலும், காணிக்கை செலுத்தும் சமயத்திலும் அவ்வுணவை உண்ணுதல் தவறான பண்பாடு. இறைவனுக்கு அளித்து, தங்களின் கோரிக்கைகளை மந்திரங்கள் கூறி வேண்டுவர். நைவேத்தியம் என்ற சொல் இறைவனுக்கு அளிக்கப்படுவது என்று பொருள் தரும். அது உணவாக இருக்க வேண்டும் என்பது கட்டாயமில்லை. நைவேத்தியம் என்பது பிரசாதத்தில் இருந்து வேறுபடுகிறது. பிரசாதம் என்பது கடவுளிடம் இருந்து நாம் பெறுவது.

## மேற்கோள்கள்


## வெளி இணைப்புகள்
* நைவேத்தியம்
* நவக்கிரக நைவேத்தியம்
* ஏழுமலையான் நைவேத்தியம்
* வித்தியாசமான நைவேத்தியம்

பகுப்பு:இந்து சமய வழிபாட்டுப் பொருட்கள்
அஞ்சலி

* அஞ்சலி (நடிகை).
* அஞ்சலி லாவண்யா.
* அஞ்சலி (இயக்குநர்).
* அஞ்சலி (திரைப்படம்).
மிதவை விதிகள்

மிதவை விதிகள் (Laws of floatation ) 1- மிதக்கும் பொருளின் அடர்த்தி அது எந்த பாய்மத்தில்- நீர்மத்தில்- மிதக்கிறதோ அதன் அடர்த்தியை விட குறைவாக இருக்கும்.

2- மிதக்கும் பொருளின் நிறை அதனால் விலக்கப்படும் நீர்மத்தின் நிறைக்குச் சம்மாகும்.

3-மிதக்கும் பொருளின் ஈர்ப்பு மையமும் மிதக்கும் பொருளால் விலக்கப்படும் நீர்மத்தின் ஈர்ப்பு மையமும் ஒரே செங்குத்துக் கோட்டில் அமைந்திருக்கும். 

பகுப்பு:இயற்பியல் கோட்பாடுகள்
திருவாங்கூர் ஸ்டேட் வங்கி

**திருவாங்கூர் ஸ்டேட் வங்கி** (SBT) கேரளாவில் நிறுவப்பட்ட ஸ்டேட் வங்கி குழுமத்தைச் சேர்ந்த வங்கியாகும். இந்த வங்கிக்கு கேரள மாநிலத்தில் உள்ள கிளைகள் மற்றும் இந்தியாவின் பிற 16 மாநிலங்களில் உள்ள கிளைகள் உட்பட மொத்தம் 1013 கிளைகள் உள்ளன. 

தமிழ்நாடு மாநிலத்தில் மேலும் கிளைகள் தொடங்கி வங்கிச் சேவையை விரிவாக்கம் செய்யவிருக்கும் திருவாங்கூர் ஸ்டேட் வங்கி அதன் மண்டல அலுவலகத்தை மதுரையில் திறக்கவிருக்கிறது. தமிழ்நாடு மாநிலத்தில் நடைபெறவிருக்கும் பணிகளை ஒருங்கிணைப்பதற்கென்றே புதிதாக பொது மேலாளரும் நியமிக்கப்பட்டுள்ளார்.  
## ஒன்றிணைப்பு
2016 ஆம் ஆண்டில், திருவாங்கூர் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, ஸ்டேட் பேங்க் ஆஃப் திருவிதாங்கூர், மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன்  இணைக்கப்பட்டன.

## மேற்கோள்கள்

பகுப்பு:இந்தியப் பொதுத்துறை வங்கிகள்
பகுப்பு:இந்திய வங்கிகள்
சக்கையாட்டம்

**சக்கையாட்டம்** அல்லது **சக்கை குச்சி ஆட்டம்** என்பது ஒரு தமிழர் நாட்டுப்புறக் ஆடற்கலை ஆகும். நான்கு தேக்கு மரத்துண்டுகளை விரல்களுக்கிடையே வைத்துக்கொண்டு அடித்து ஒலி எழுப்பியபடி ஆடும் ஆட்டம் ஆகும்." சக்கை என்ற மரத்துண்டுகளை, விரல்களுக்கிடையில் வைத்து ஒலி எழுப்பியபடி ஆடுவதால், இது சக்கையாட்டம் எனப் பெயர் பெற்றது. இந்த ஆட்டம் பாண்டிச்சேரி, தஞ்சாவூர், திருச்சி ஆகிய மாவட்டங்களில் உள்ள மாரியம்மன், முருகன் கோவில்களில் நிகழும் பெரிய விழாக்களிலும், சிறிய விழாக்களிலும் நிகழ்த்தப்படுகிறது. இந்த ஆட்டத்திற்குரிய இசைக்கருவிகள், குந்தளம், ஜால்ரா ஆகியனவாகும்.

## ஆட்டமுறை
மேலும் இரண்டரை அடி நீளத்தில் மூங்கில் கம்புகளை இரண்டு கைகளிலும் வைத்து அடித்துக் கொண்டு ஆடுகின்றனர். ஆட்டமுறை இணைகோடான நிலையிலும் வட்ட நிலையிலும் ஆடப்படுகின்றது. இந்த ஆட்டத்தை கோயில் சார்ந்த நிகழ்வுகளில் ஆண்கள் மட்டுமே ஆடுகின்றனர். எட்டு அல்லது அதற்குமேல் கலைஞர்கள் பங்குபெறுவர். சக்கை குச்சியின் நீளம் 16 செ.மீட்டரும் அகலம் 2 செ.மீட்டர் அளவும் கொண்டதாய் இருக்கும். சக்கைகள் நான்கும் மெல்லிய நூலால் கோர்க்கப்பட்டிருக்கும்.

## மேற்கோள்கள்
 

## வெளி இணைப்புகள்
* சக்கை குச்சி ஆட்டம்

பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
இளையர் (குடி)

**இளையர்** என்பவர் சங்க காலக் குடிகளில் ஒருவர். ஆதன், அழிசி மற்றும் சேந்தன் ஆகியோர் **இளையர் குடியில்** தோன்றியவர்கள். சேந்தனின் தந்தை அழிசியும், அழிசியின் தந்தை ஆதனும் ஆவர். இந்த **இளையர் குடி**யினர் வெல்போர் சோழர் என்ற சோழரின் கிளைக் குடியினர் ஆவர்.

## ஆட்சிப்பகுதி
இவர்கள் ஆர்க்காடு என்னும் நாட்டை ஆண்டுவந்தனர். இந்த ஆர்க்காட்டை இளையர் குடியில் தோன்றிய அழிசி ஆண்டதால் இக்காட்டை *அழிசியம் பெருங்காடு* என்றும் அழைப்பர். இக்காட்டில் நெல்லிமரங்கள் அதிகம். இப்பகுதியை பற்றி குறிக்கும் சங்க இலக்கியங்கள் இந்நாட்டை நீர் வளம் (கழனி), நெல்லி மரங்கள், சோழர் குடியாட்சி போன்றவற்றொடு இணைத்துக் காட்டுவதால் இது தஞ்சை மாவட்டத்தின் ஆர்க்காட்டுக் கூற்றமே அன்றி வட தமிழக ஆர்க்காடு இல்லை என அறியலாம்.

## படை பலம்
# இந்த இளையர் குடியில் ஒருவனான அழிசி தேரில் ஏறி வந்தது கண்கொள்ளாக் காட்சி ஆகும். 
# இவர்கள் யானை வேட்டையிலும் அதைக் கட்டுப்படுத்துவதிலும் சிறந்தவர். யானை வெட்டையாடி அதனின் கோட்டை (தந்தம்) தனதாக்கிக் கொள்வர்.
# இவர்கள் வாட்போரில் வல்லவர்கள்.
# இவர்கள் செய்த போரில் வெற்றி பெறுவார்கள்.

## பாண்டியர் தொடர்பு
ஒல்லையூர் தந்த பூதப்பாண்டியன் அவையில் ஆதன் அழிசி என்ற ஒருவன் இருந்தான். இளையர் குடி அழிசி காவிரி ஆற்றின் மருதமரக் கரையில் கட்டி வைக்கப்பட்டான் என்ற செய்தியும் உள்ளது. இந்த இரணடையும் இணைத்துக் காட்டி இருவரும் ஒருவரே என்றும் அழிசி சோழரோடு பகைமை கொண்டு ஒல்லையூர் தந்த பூதப்பாண்டியன் அவையில் இருந்ததால் அதை எதிர்க்கவே ஒல்லையூர் தந்த பூதப்பாண்டியன் மீது எதிரிகள் படை எடுத்தனர் என்று மயிலை சீனி. வேங்கடசாமி கூறுவார். அதனாலேயே சோழ நாட்டு கரையில் அழிசியும் கட்டி வைக்கப்பட்டான் என்றும் கூறுவர்.
## இளையர் யார்
மேலே காட்டப்படுள்ள மேற்கோள் சான்றுகள் அனைத்தும் இளையர் என்போரை வாட்போர் வீரர் எனவே காட்டுகின்றன. 
* இளையர் என்போர் வாள் வீரர்கள்.
* சேந்தன் தந்தை அழிசியின் தலைநகர் ஆர்க்காடு 
* உள்ளூர் மரத்திலிருந்த வௌவால் சோழர் ஆட்சிக்கு உட்பட்டிருந்த அழிசிக்காட்டு நெல்லிக்கனியை விருரும்பியதாம்.
* ஆதன் அழிசி ஒல்லையூர் தந்த பூதப பாண்டியனின் அவைக்கள நண்பன்.

## மூலம்

## மேற்கோள்கள்

பகுப்பு:தமிழ்நாட்டு அரச வம்சங்கள்
*
பகுப்பு:சோழர் பெயர் முறைமை
தக்கயாகப்பரணி உரை

**தக்கயாகப்பரணி உரை** 16-ஆம் நூற்றாண்டில் தோன்றிய உரைநூல். 12-ஆம் நூற்றாண்டில் தோன்றிய தக்கயாகப் பரணி என்னும் நூலுக்கு எழுதப்பட்ட உரை இந்த நூல். இந்த **உரைநூலின் ஆசிரியர்** இன்னார் எனத் **தெரியவில்லை**.

உரைக் குறிப்புகள்
*ஒட்டக்கூத்தர் பாடிய தக்கயாகப்பரணியில் 814 தாழிசைகள் உள்ளன. அவற்றுள் இந்த நூல் **516 தாழிசைகளுக்கு மட்டும் உரை** கூறுகிறது. ஏனையவற்றைக் ‘கவிச்சக்கரவர்த்தியின் வாக்கு அல்ல’ எனக் குறிப்பிடுகிறது. இவை பிற்காலத்தவரின் இடைச்செருகல்கள்.
*”வளையாபதியை நினைத்தார், கவியழகு வேண்டி”- இப்படி ஒரு குறிப்பு உரையில் வருகிறது.
*”கனவே பாலவும் நனவே போலவும்” எனத் தொடங்கும் 21 அடி கொண்ட பாடல் ஒன்று **‘தகடூர் யாத்திரை’ப் பாடல்** என்னும் குறிப்புடன் இந்த உரையில் மேற்கோள் பாடலாகத் தரப்பட்டுள்ளது.
*வடநூல் செய்திகள் ஆங்காங்கே குறிப்பிடப்பட்டுள்ளன.
*இந்த உரையில் 15 சமயங்கள் குறிப்பிடப்பட்டுள்ளன.
*ஒட்டக்கூத்தர் இராசராசனது பாட்டனாராகிய **விக்கிரம சோழன் மீது மற்றொரு பரணி** பாடியிருக்கிறார் என்பதை இந்த உரை குறிப்பிடுகிறது.
*இந்த உரைநூல் உ. வே. சாமிநாதையர் பதிப்பாக இருமுறை வெளிவந்துள்ளது.
இந்த உரையைச் சாமிநாதையர் பாராட்டியுள்ள பாடல்:

பாரும் விசும்பும் புகழ் தக்கயாகப் பரணியின் பால்
ஆரும் சுவை பல ஆரும் தெளிய அணி உரை செய்
சீரும் சிறப்பும் உடையோய் இருமொழிச் செல்வ நின்றன்
பேரும் தெரிந்திலன் என் செய்குவேன் இந்தப் பேதையனே. 
## கருவிநூல்
மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
மாக்சுவெல்லின் தக்கை திருகு விதி

ஒரு மின் கடத்தியில் மின்சாரம் பாயும்போது கடத்தியின் அருகாமையில் ஒரு காந்தப் புலம் தோற்றுவிக்கப்படுகிறது. இந்தக் காந்தப் புலத்தின் திசையினைக் காண **மாக்சுவெல்லின் தக்கை திருகு விதி** (Maxwell's cork screw law) பயன்படுகிறது.

;விதி
வலமாகச் சுழன்று முன்செல்லும் திருகியில், திருகு முனைச் செல்லும் திசையில் மின்சாரம் பாய்வதாகக் கொண்டால், ஒரு புள்ளியில் தோன்றும் காந்தப் புலத்தின் திசை திருகியின் சுழல் திசையால் குறிக்கப்படும்.

பகுப்பு:இயற்பியல் விதிகள்
பகுப்பு:மின்காந்தவியல்
ஆம்பியர் நீச்சல் விதி

நேரான மின்கடத்தியில் மின்சாரம் பாயும் போது, கடத்தியினை அடுத்து ஒரு காந்தப் புலம் தோன்றுகிறது. கிடைமட்டத்தில் எளிதில் சுழலுமாறுள்ள ஒரு காந்த முள்ளின் பக்கத்தில் மின்சாரம் பாயும் கடத்தியை கொண்டுவந்தால் காந்தமுள் விலக்கமுறும் திசையினை **ஆம்பியர் நீச்சல் விதி**யுடன் தெரிந்து கொள்ளலாம்.

*ஆம்பியரின் நீச்சல் விதி*:

காந்த முள்ளினைப் பார்த்து நீந்திக் கொண்டு இருக்கும் ஒருவனின் திசையில் மின்னோட்டம் பாய்வதாகக் கொண்டால் அவனது இடக்கை பக்கம் காந்த முள்ளின் வடமுனைத் திரும்பும்.

பகுப்பு:மின்காந்தவியல்
பகுப்பு:இயற்பியல் விதிகள்
சூரியமானம்

thumb|300px|right|சித்திரை மாதத்தில் சூரியனின் நிலை.

**சூரியமானம்** என்பது சூரியனின் இயக்கத்தினை அடிப்படையாகக் கொண்டு இந்துக் காலக் கணிப்பு முறையாகும். இக் கணிப்பு முறை பூர்ணமாசம் என்பதிலிருந்து தொடங்குகிறது.

இக்காலக் கணிப்புமுறையில் சூரியன் மேச ராசியில் உதிக்கும் காலத்தினை புத்தாண்டாக கொண்டாடுகிறார்கள். முதல் மாதம் சித்திரை என்று அழைக்கப்பெறுகிறது. இராசிசக்கரத்தில் சூரியன் ராசியில் பயணிப்பதை மற்ற மாதங்களாக கூறுகின்றனர். இதனை சூரிய மாதங்கள் எனலாம். இம் முறை தமிழகத்திலும், கேரளத்திலும் உள்ளது. தமிழ் வருடப்பிறப்பு இதன் அடிப்படையிலேயே கொண்டாடப்படுகிறது.

## ஆதாரங்கள்
 

பகுப்பு:இந்துக் காலக் கணிப்பு முறை
புளியங்கூடல்

**புளியங்கூடல்** (*Puliyankoodal*) இலங்கையின் யாழ்ப்பாண மாவட்டத்தின் தெற்கே உள்ள வேலணைத் தீவில் ஊர்காவற்றுறை தொகுதியில் அமைந்துள்ள ஒரு கிராமம். இக்கிராமம் முற்று முழுதும் இந்துக்களையே பூர்வீகமாகக் கொண்டது.

முன்பு புளிய மரங்களும், நாவல் மரங்களும் நிறைந்து காணப்பட்ட இக்கிராமம் காலப்போக்கில் அவை இருந்தமைக்கான அடையாளமே தெரியாமல் அருகிவிட்டது. புளியமரங்கள் நிறைந்து கூடலாக காணப்பட்டதால் இக்கிராமத்திற்கு புளியங்கூடல் என்ற காரணப்பெயர் வந்திருக்கலாம் என்றும் சொல்லப்படுகிறது. வேலணை, சரவணை, சுருவில், நாரந்தனை மக்களுக்கெல்லாம் பொது வணிக நிலையமாக புளியங்கூடல் சந்தியே விளங்கி வருகிறது. விவசாயத்திற்கு தேவையான நீரை கிராஞ்சி, குளுவந்தனை ஆகிய குளங்களிலிருந்து பெற முடிகிறது.

## பாடசாலைகள்
புளியங்கூடல் மாணவர்களுக்கான பாடசாலையாக நடராசா வித்தியாலயம் விளங்கி வருகிறது. நடராசா வாத்தியார் என்பவரினால் தொடர்ந்த இப்பாடசாலை இன்று பல நூற்றாண்டுகளைக் கடந்து தனது கல்விச்சேவையைத் தொடர்கிறது.

## விளையாட்டு
விளையாட்டுத் துறையில் மிகுந்த ஈடுபாடு கொண்ட இவ்வூர் மக்கள் அதற்கென புதுவெளி எனும் மைதானத்தை அமைத்து ஆண்டுதோறும் மாட்டு வண்டில் சவாரி, சைக்கிள் ஓட்டம், மரதன் ஓட்டம், வினோத உடைப்போட்டி, கயிறு இழுத்தல், சாக்கு ஓட்டம் என இன்னும் பல விளையாட்டுக்களை நடத்தி வருகின்றனர்.

## இங்குள்ள கோயில்கள்
அவற்றுள் சில:
*புளியங்கூடல் செருத்தனைப்பதி இராஜமகாமாரி அம்மன் கோயில்
*இந்தன் முத்துவிநாயகர் ஆலயம்
*புளியங்கூடல் கதிர்காம கதிர்வேலாயுத சுவாமி கோவில்
*புளியங்கூடல் மேற்கு கிராஞ்சியம்பதி காட்டு வைரவர் ஆலயம்
*முனியப்பர் கோவில்,
*புளியங்கூடல் தெற்கு வீரபத்திரர் ஆலயம்
*ஐயனார் கோவில்
* சக்களாப்பதி கதிர்காமக் கந்தன் தேவஸ்தானம்

## துணை நூல்கள்
* கா. சிவத்தம்பி. (2000).  *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம்.
* சதாசிவம் சேவியர். (1997).  *சப்த தீவு*. சென்னை: ஏஷியன் அச்சகம்.  
* செந்தி செல்லையா (தொகுத்த.). (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம். 
* சு. சிவநாயகமூர்த்தி. (2003). *நெடுந்தீவு மக்களும் வரலாறும்*. ரொறன்ரோ, கனடா. 
* இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை.

## இவற்றையும் பார்க்கவும்

பகுப்பு:வேலணைத் தீவு
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
சபா இராகி

**சபா இராகி** எனும் **சபா. இராமகிருட்டிணன்** மலேசியத் தமிழ் எழுத்தாளர். சிங்கை, மலேசிய நாளிதழ்களில் 50க்கும் மேற்பட்ட சமூகச் சீர்திருத்தச் சிறுகதைகளை எழுதியவர். மலேசியத் தமிழ்மொழிச் சார்ந்தவர்களுக்கு விழிப்புணர்வு தொடர்பான கருத்துகளைப் பரப்புரை செய்து வருகின்றார். மலேசியத் தாளிகைகளில் பல சீர்திருத்தக் கருத்துக்களையும் பகுத்தறிவுக் கட்டுரைகளையும் எழுதியவர்.

மலேசியத் தமிழ் எழுத்தாளர்கள் பலரின் எழுத்துப் படிவங்களைத் தொகுப்புகளாகவும், நூல்களாகவும் அச்சிட்டு வெளியிட்டுள்ள இவர், சொந்தமாக அச்சு நிறுவனத்தையும் நடத்தி வருகிறார். குறைந்த செலவில் தமிழ் எழுத்தாளர்களின் நூல்களை அச்சிட்டு வெளியிடுவதில் ஆர்வம் காட்டி வருகிறார்.

## டாக்டர் மு. வரதராசன் இலக்கியப் பயணம்
1962 இல் டாக்டர் மு. வரதராசன் அவர்கள் மலேசியா தைப்பிங் வருகை தந்த போது, அவருடன் சபா இராகிக்கு இலக்கியத் தொடர்புகள் ஏற்பட்ட்டன.

மலேசியாவில் தமிழ்வேள் கோ. சாரங்கபாணி ஏற்பாடு செய்த தமிழர் திருநாள் இலக்கியப் பயணத்தில் டாக்டர் மு. வரதராசன் அவர்களுடன் இணைந்து ஈப்போ, சித்தியவான், பட்டர்வொர்த், பினாங்கு போன்ற நகரங்களில் இலக்கியச் சொற்பொழிவு நிகழ்ச்சிகளில் கலந்து கொண்டு சிறப்பு செய்துள்ளார்.

## எழுத்துத் துறை ஈடுபாடு
1962 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், சீர்திருத்தக் கட்டுரைகள் போன்றவற்றை எழுதி வருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

பகுப்பு:மலேசியத் தமிழ் எழுத்தாளர்கள்
பாவை விளக்கு (சிற்பம்)

thumb|பாவை விளக்கு சிற்பம்
 

**பாவை விளக்கு** என்பது இந்து சமய கோவில்களில் காணப்படும் ஒரு வகை விளக்காகும். இந்த விளக்கின் வடிவமைப்பானது பொதுவாக பெண்ணின் கைகளில் விளக்கு ஏந்தியதைப் போல அமைந்திருக்கின்றன. அரிதாக சில இடங்களில் ஆண் பாவை விளக்குகளும் உள்ளன. மையிலாப்பூர் கபாலிசுவரர் கோவிலின் மூலவர் சந்நிதியில் ஆண் பாவை விளக்கும், அம்மன் சந்நிதியில் பெண் பாவை விளக்கும் உள்ளன. இந்த விளக்குகள் பெரும்பாலும் பஞ்சலோக உலோகங்களால் வார்க்கப்பட்டு செய்யப்படுகின்றன. சில கோயில்களின் தூண்களில், தனி சிற்பமாக என கல்லான ஆனா பாவை விளக்குகளும் உள்ளன. 

முல்லைப் பாட்டில் பாவை விளக்கு எரிதல் பற்றிய குறிப்புகள் காணக்கிடைக்கின்றன. 

இந்த பாவை விளக்குகளில் பெண்கள் நின்று கொண்டு விளக்கை பிடித்திருப்பது போலவும், அமர்ந்த நிலையில் விளக்கை பிடித்திருப்பது போலவும், யானை மீது நின்றவாறு விளக்கு பிடித்திருப்பது போன்றும் அமைக்கப்பெறுகின்றன. 

## சிறப்பான பாவை விளக்குகள்

### திருவிடைமருதூர் பாவை விளக்கு

மராட்டிய மன்னர் அமர் சிங் மகன் பிரதாப் சிங் அவர்களுடைய மனைவிகளுள் ஒருத்தியான அம்முனு பாயி திருமண நேர்த்தி கடனாக பாவை விளக்கை வழங்கியுள்ளார். 120 சென்டிமீட்டர் உயரம் (நான்கு அடி) உள்ளதாதவும், 412 சேர் எடை கொண்டதாகவும் இந்த பாவை விளக்கு உள்ளது. இச்சிலையை உருவாக்கியவர் கன்னார அறிய புத்திரபத்தர் என்பவராவார்.‌ இந்த தகவல்கள் சிலையின் அடிப்பகுதியில் குறிப்பிட்டப்பட்டுள்ளது.

## இவற்றையும் காண்க
* ஆராத்தி
* ஆரத்தி
* விளக்கு வகைகள்

## ஆதாரங்கள்


## வெளி இணைப்புகள்

பகுப்பு:சிற்பங்கள்
பகுப்பு:இந்து சமய வழிபாட்டுப் பொருட்கள்
சாங்காய் புடோங் பன்னாட்டு வானூர்தி நிலையம்

**சாங்காய் புடோங் பன்னாட்டு வானூர்தி நிலையம் ** (*Shanghai Pudong International Airport*, , ) சாங்காயின் முதன்மை வானூர்தி நிலையம் ஆகும்.  ஆசியாவின் முதன்மையான வான்போக்குவரத்து மையங்களில் ஒன்றாகவும் விளங்குகிறது.  சாங்காயின் மற்றொரு பெரிய வானூர்தி நிலையமான  ஹோஞ்சியோ, பெரும்பாலும் உள்நாட்டு போக்குவரத்திற்கே பயன்படுத்தப்படுகிறது. புடோங் வானூர்தி நிலையம் நகர மையத்திலிருந்து கிழக்கே ஏறத்தாழ  தொலைவில் கடற்கரைக்கு அண்மித்து  பரப்பளவில் கிழக்கு புதோங் புதுப்பகுதியில் அமைந்துள்ளது.

இந்த வானூர்தி நிலையம்  சீனா ஈஸ்டர்ன் ஏர்லைன்ஸ் மற்றும் சாங்காய் ஏர்லைன்சு நிறுவனங்களின் முனையநடுவமாக செயல்படுகிறது. மேலும் ஏர் சீனாவிற்கு முக்கிய பன்னாட்டு முனையநடுவமாகவும் விளங்குகிறது. மேலும் தனியார் நிறுவனங்களான யுனெயோ ஏர்லைன்சு, இசுபிரிங் ஏர்லைன்சுக்கும் சரக்கு வான்போக்குவரத்து நிறுவனங்களான யுபிஎஸ் ஏர்லைன்சு, டிஎச்எல் வான்போக்குவரத்து நிறுவனங்களுக்கும் முனைய நடுவமாக உள்ளது.

புடோங் நிலையத்தில் இரண்டு முதன்மை பயணியர் முனையங்கள் உள்ளன; இவற்றின் இரு புறங்களிலுமாக  ஒன்றுக்கொன்று இணையான மூன்று ஓடுபாதைகள்  அமைக்கப்பட்டுள்ளன. 2015இல் மூன்றாம் பயணியர் முனையம் ஒன்றும் துணை முனையமும் இரண்டு கூடுதல் ஓடுபாதைகளும் திட்டமிடப்பட்டுள்ளன.  இவற்றைக் கட்டிய பிறகு இதனால் ஆண்டுக்கு 60 முதல் 80 மில்லியன் பயணிகளையும் ஆறு மில்லியன் டன் சரக்குகளையும் கையாளும் திறன் கிடைக்கும்.

2010இல் 3,227,914 மெட்ரிக் டன் சரக்குகளின் போக்குவரத்தில் ஈடுபட்டு உலகின் மூன்றாவது மிகுந்த சரக்குக் போக்குவரத்துள்ள வானூர்தி நிலையமாக விளங்கியது. மேலும் 2010இல் 40,578,621 யணிகள் பயன்படுத்திய இந்த வானூர்தி நிலையம் சீனாவின் மூன்றாவது  போக்குவரத்து மிகுந்த நிலையமாகவும் உலகளவில் 20வது நிலையமாகவும் விளங்கியது.  2011ஆம் ஆண்டுத் தரவுகளின்படி புடோங் வானூர்தி நிலையத்திலிருந்து 87 வான்போக்குவரத்து நிறுவனங்கள் 194 சேரிடங்களுக்கு சேவைகள் வழங்கியுள்ளன.

புடோங் வானூர்தி நிலையம் சாங்காயின் விரைவுத் தொடருந்துப் பிணையத்துடன் இரண்டாம் எண் தொடருந்துப் பாதையாலும் சாங்காய்  காந்தத்தூக்கல் தொடருந்தினாலும் இணைக்கப்பட்டுள்ளது.  

## சான்றுகோள்கள்

## வெளி இணைப்புகள்

*சாங்காய் வானூர்தி நிலையம், அலுவல் வலைத்தளம்
*Airliners.Net photos of Shanghai Pudong International Airport

பகுப்பு:சீன வானூர்தி நிலையங்கள்
அர்டிகா

***அர்டிகா*** எனப்பது ஒரு தாவரப் பேரினம் ஆகும். இது களைகளாக விளைநிலங்களில் காணப்படுகின்றது. **செந்தட்டி** அல்லது **சிறுகாஞ்சொறி** இந்தப் பேரினத்தைச் சேர்ந்த தாவரங்கள் ஆகும்.

## பண்புகள்
இதன் இலை மற்றும் காய்கள் மனிதனின் தேகத்தில் பட்டவுடன் அரிப்பு  மற்றும் நமைச்சலை உண்டாக்கும் தன்மை உடையது.

## மேற்கோள்கள்

## வெளி இணைப்புகள்

பகுப்பு:பூக்கும் தாவரப் பேரினங்கள்
பகுப்பு:தாவரவியல் பெயருடையக் கட்டுரைகள்
சூபா புல்

thumb|right|Leucaena leucocephala – Museum specimen
**சூபா புல்** அல்லது **இபில்-இபில்** (Leucaena leucocephala) மரவகை தீவனப் பயிராகும். சவுண்டல் அல்லது கூபா புல் என்றும் அழைக்கப்படும் இது சிறிய, விரைவான வளர்ச்சியைக் கொண்ட தொட்டாச்சுருங்கிக் குடும்பத்தைச் சேர்ந்த தாவரமாகும். கால்நடைகளுக்குத் தீவனமாகப் பயன்படுத்தப்படுகிறது. சூபா புல், வறட்சியைத் தாங்கி வளரக்கூடிய மரமாகும் நீர்ப்பாசனம் இருக்கும் இடங்களில், தூய சூபாபுல் ரகம் ஒரு எக்டேரில் 80-100 டன் அளவிற்கு பசுந்தீவனத்தினைக் கொடுக்கும்.

இது தெற்கு மெக்சிக்கோ மற்றும் வடக்கு நடு அமெரிக்கா, (பெலீசு மற்றும் குவாத்தமாலா) ஆகிய நாடுகளைத் தாயகமாகக் கொண்டது. ஆயினும் அயனமண்டல நாடுகள் எங்கனும் இயற்கையாக வளர்கின்றது. இது white leadtree, *jumbay*, மற்றும் white popinac. எனப் பல பெயர்களால் அழைக்கப்படுகின்றது இது கிரெக்க மொழியில் யில் இருந்து வருவிக்கப்பட்ட பெயரான  λευκό, "வெள்ளை" என்ற பொருளையும்  κέφαλος, "தலை", என்றும் பொருள் தருவதாக இதன்  மலர் அழைக்கப்படுகின்றது. இந்தியாவில் 'சுபாபூல்' என வழங்கப்படுகின்றது. இபில்-இபில் விறகு, நார் மற்றும் விலங்குத் தீனி ஆகவும் பயன்படும்.

## பயன்கள்
1970-1980களில் பன்முகப் பயன்பாடுகொண்ட அதிசயமான தாவரமாக இது அறிமுகமானது. இது காலநடைகளுக்கான தீனியாக முன்னேற்றப்பட்ட அதே வேளை இது சில இடங்களில் களை போல பல்கிப் பெருகியதால் முரண்பாடான தாவரமாகவும் பார்க்கப்பட்டது.

## மேற்கோள்கள்

பகுப்பு:தாவர வகைகள்
பகுப்பு:கீரைகள்
கம்பன் கழகம்

**கம்பன் கழகம்** என்னும் அமைப்பு கம்பன் எழுதிய இராமாயணத்தில் உள்ள இலக்கிய அழகையும் நுட்பத்தையும் தமிழர்களிடையே பரப்புகிறது.  அந்நோக்கை அடைய இலக்கிய நிகழ்ச்சிகள், போட்டிகள் ஆகியவற்றை நடத்துகிறது.

## வரலாற்றுப் பின்னணி
1937 ஆம் ஆண்டில் முதன்முறையாக, அன்றைய, சென்னை மாகாணத்தில் இராசகோபாலாச்சாரி தலைமையில் இந்திய தேசிய காங்கிரசு ஆட்சிப் பொறுப்பேற்றது.  1938 ஆம் ஆண்டில் அவ்வரசாங்கம் மாணவர்கள் அனைவரும் கட்டாயம் இந்தி படிக்க வேண்டும் என ஆணை பிறப்பித்தது.  அதனை எதிர்த்து தமிழறிஞர்களும் பெரியார் ஈ.வே.இரா. போன்ற சமூகச் செயற்பாட்டாளர்களும் போராடினர். அப்போராட்டத்தில் வடமொழி – வடபுலம் - வடவர் பண்பாட்டு ஆதிக்கம் ஆகியவற்றை எதிர்த்து “திராவிடர்நாடு திராவிடர்க்கே” என்னும் சிந்தனை மேலோங்கியது.  அச்சிந்தனையின் ஒரு பகுதியாக, இராமாயணம் வடவர் பண்பாட்டை முன்மொழிகிறது எனக்கூறி, பெரியார் தலைமையிலான சுயமரியாதை இயக்கத்தினர்  இராமாயணத்தை எரிக்கும் முயற்சியில் ஈடுபட்டனர். அந்நிலையில் கம்பனது இலக்கிய ஆளுமையை தமிழர்களிடையே பரப்புவதற்காக காரைக்குடி சா. கணேசன் கம்பன் கழகம் என்னும் அமைப்பை உருவாக்கினார்.

## தொடக்கம்

சா. கணேசன் 1939 ஏப்ரல் 2, 3 ஆகிய நாள்களில் இரசிகமணி டி. கே. சிதம்பரநாத முதலியார் தலைமையில் காரைக்குடியில் கம்பன் விழாவை நடத்தி, கம்பன் கழகத்தைத் தொடங்கினார்.

கம்பன், தான் இயற்றிய இராமகாதையை பங்குனி மாதம் அத்தத் திருநாளில் கவியரங்கேற்றினார் எனக்கூறும் தனிப்பாடல் ஒன்றைச் சான்றாகக் கொண்டு, கி.பி. 886 பிப்ரவரி 23 ஆம் நாளில்தான் அவ்வரங்கேற்றம் நிகழ்ந்திருக்க வேண்டும் என சா. கணேசன் கணித்தார்.  எனவே ஒவ்வோராண்டும் பங்குனி மாதம் அத்தத் திருநாளில் சிவகங்கை மாவட்டம் நாட்டரசன் கோட்டையில் உள்ள  கம்பன் சமாதி கோயிலில் கம்பன் விழாவின் நிறைவு நாளும் அந்நாளுக்கு முந்தைய பங்குனி மகம், பூரம், உத்திரம் ஆகிய நாள்களில் காரைக்குடியில் கம்பன் விழா தொடக்க நாளும் தொடரும் நாள்களும் காரைக்குடி கம்பன் கழகத்தால் கொண்டாடப்படுகிறது.

## தொடர்ச்சி

சா. கணேசனால் 1939 ஆம் ஆண்டில் காரைக்குடியில் கம்பன் கழகம் தொடங்கப்பட்ட பின்னர், அக்கழகத்தின் நோக்கத்தைத் தமிழகத்தின் பிறபகுதிகளிலும் நிறைவேற்றுவதற்காக சென்னை, கோயமுத்தூர் (1972ஆம் ஆண்டில் கோவை இலக்குமி ஆலை அதிபர்களில் ஒருவரான கோவை குப்புசாமி சுந்தரம் என்பவரால் தொடங்கப்பட்டது. தமிழ் மணி, தினமணி 2022 10 23 பக்.6
திருநெல்வேலி, மதுரை ஆகிய ஊர்களில் கம்பன் கழகம் தொடங்கப்பட்டு , தொடர்ந்து பணியாற்றி வருகின்றன.

## சான்றடைவு


## வெளியிணைப்பு
* காரைக்குடி கம்பன் கழகப் பணிகள்

பகுப்பு:தமிழ் இலக்கிய அமைப்புகள்
பி. எஸ். ஏ. கிருட்டிணய்யர்

**பி.எஸ்.ஏ. கிருட்டிணய்யர்** (1899-1953) சௌராட்டிரரால் நன்கறியப்பட்ட தலைவர்களுள் ஒருவர்.

## வாழ்க்கைக் குறிப்பு
கிருட்டிணய்யரின் தகப்பனார் பாதே. அனுமந்தய்யர், ஸ்ரீ நடனகோபாலநாயகி சுவாமிகளின் சீடர் ஆவர். மதுரை சௌராட்டிர மேல்நிலைப் பள்ளியின் நிர்வாகக் குழுவில் பல ஆண்டுகள் (1946-1952) கல்விப்புரவலராக இருந்தார். சௌராட்டிர மைய சபையின்
தலைவராக இருந்தார். அழகர்கோவில் தேவஸ்தான அறங்காவலராக இருந்தவர். மதுரை சௌராட்டிர சபையின் தலைவராக இருந்தார். சமூகப்பணி, மொழி, இலக்கியம், கலாசார முன்னேற்றத்திற்கு ஒரு நிரந்தர அமைப்பை ஏற்படுத்தினார். பல ஊர்களில் சிதறிக் கிடந்த சௌராட்டிர மொழி, இலக்கிய ஏட்டுச் சுவடிகளையும் அரும்பொருட்களையும் சேகரித்தார்.  இதற்காக மதுரை சௌராட்டிர சபையில் அருங்காட்சியகம் மற்றும் சாகித்திய குழ நிறுவினார். வாலாசப்பேட்டை ஸ்ரீவேங்கடரமண பாகவதரின் வழித்தோன்றல்கள் பாதுகாத்து வந்த தியாகராஜர் மற்றும் வேங்கடரமணரின் பாதுகைகள், பூசை பாத்திரங்கள், சங்கீத, சோதிட, இலக்கிய, வைத்திய ஏட்டுச்சுவடிகள், தியாகராஜர் சுவாமிகள் பாராயணம் செய்த போதனா பாகவதம் முதலியவைகளை 1943ல் மதுரைக்குக் கொண்டுவந்து வரச் செய்தார். மதுரை சௌராட்டிர கிருஷ்ணன் கோயிலில் உள்ள ஸ்ரீதியாகராச வேங்கடரமண மந்திரத்தில் பாதுகைகளை வைத்துப் பூசை செய்ய தனி சந்நதி ஏற்படுத்தினார். இதனால் மதுரை சௌராட்டிர சபையின் புகழ் இசை உலகில் பரவியது. வாலாசாப்பேட்டை பொக்கிசத்திலிருந்த ஏட்டுச்சுவடிகளை ஆராய்ந்து நூலகள் அச்சடித்து வெளியிடும் பணியைத் துவக்கினார். முதலில் சௌராட்டிரர்களின் கோத்திரங்களும் குடும்பப் பெயர்களும் என்ற நூலை 1951ல் வெளியிட்டார். வேங்கட சூரி சுவாமிகள் சமற்கிருத மொழியில் இயற்றிய நெளகா வரலாற்று நூல் 1941ல் வெளியிட்டார். தான் பிறந்த ’பாதே’ குடும்பப் பெயர் பற்றி ’பதென்’ வம்சாவளி (Lineology of Bhathe Families) என்ற நூலை 1936ல் வெளியிட்டார்.

## இவற்றையும் காண்க
* சௌராட்டிர மேல்நிலைப்பள்ளி, மதுரை

## உசாத்துணை
* சௌராட்டிரர் வரலாறு, ஆசிரியர், குட்டின். கே. ஆர். சேதுராமன், மதுரை.

## வெளி இணைப்புகள்
* சௌராட்டிரர் வரலாறு ஒலி வடிவில் கேட்க
* History of Sourashtra Community in Tamilnadu
* History of Saurashtrians of Tamilnadu 

பகுப்பு:மதுரை மக்கள்
பகுப்பு:சௌராட்டிரர்
பகுப்பு:1899 பிறப்புகள்
பகுப்பு:1953 இறப்புகள்
பகுப்பு:சௌராட்டிர நபர்கள்
சி. எஸ். ராமாச்சாரி

**சி. எஸ். இராமாச்சாரி** என்பவர் ஒரு தொழிலதிபர் சௌராட்டிர சமுகத்தைச் சேர்ந்த இவர் முதலில் மதுரை திருநகரில் சீதாலட்சுமி நூற்பாலை எனும் பெயரில் ஒரு நூற்பாலையைத் தொடங்கி நடத்தி வந்தார். அதன் பின்னர் தேனி, மானாமதுரை, நாங்குநேரி, இராமநாதபுரம் போன்ற ஊர்களில் நலிவடைந்த நிலையிலிருந்த சில நூற்பாலைகளைப் பெற்று அதைத் தன் நிருவாகத் திறமையின் மூலம் சிறப்பாகக் கொண்டு வந்தவர்.

## ஆற்றிய சமுகப் பணிகள்
இவர் ‘சீதாஇலக்குமி அறக்கட்டளை’ எனும் பெயரில் ஒரு அறக்கட்டளையை உருவாக்கி, மதுரை, திருநகரில் சீதாஇலக்குமி பெண்கள் மேல்நிலைப் பள்ளி தொடங்கி வைத்தார். மருத்துவமனை போன்றவைகளைத் தொடங்கி நடத்திடச் செய்தார். மதுரையிலிருக்கும் சௌராட்டிர மேல்நிலைப்பள்ளி யில்” கூட்ட அரங்கம்” ஒன்றைக் கட்டிக் கொடுத்தார். மதுரை சௌராட்டிர கல்லூரியை நிறுவத் தேவையான பணம் அளித்ததுடன், கல்லூரிக்கான பல புதிய கட்டிடங்களையும் கட்டிக் கொடுத்தார். தஞ்சாவூர், மானம்புச்சாவடியில் உள்ள சௌராட்டிர தொடக்கப் பள்ளிக்கு கட்டிட நன்கொடை வழங்கினார்.

## உசாத்துணை நூல்
* சௌராட்டிரர் வரலாறு, ஆசிரியர், குட்டின். சேதுராமன்.

பகுப்பு:சௌராட்டிரர்
பகுப்பு:தொழிலதிபர்கள்
பகுப்பு:நபர்கள் பற்றிய குறுங்கட்டுரைகள்
பகுப்பு:சௌராட்டிர நபர்கள்
பகுப்பு:மதுரை மாவட்ட மக்கள்
ராமாச்சாரி கே. வி

**[[ராவ் சாகிப்]] கே. வி. ராமாச்சாரி** என்பவர் (1861-1926) இந்திய விடுதலை இயக்கத்தில் தீவிரமாகப் பங்காற்றியவர். சென்னை மாகாண அளவில் சௌராட்டிர சமூகத்தின் முதல் பட்டதாரியான இவர், கல்வியில் பின்தங்கிய சௌராட்டிர சமூகத்தில் *சௌராட்டிர பிராமண* என்ற பெயரைச் சேர்த்திடச் செய்தார்.

## அரசியல் பங்களிப்பு
ராவ் சாகிப் கே. வி. ராமாச்சாரி 1910ல் மதுரை நகர் மன்றத்தின் தலைவர் ஆனார். பின்னர் சென்னை மாகாண சட்டமன்றத்திற்கு மதுரைத் தொகுதியில் இருந்து தேர்ந்தெடுக்கப்பட்டு 1921-1926 காலகட்டத்தில் சட்டமன்ற உறுப்பினராகப் பணியாற்றினார்.

## ஆதாரம்
* சௌராட்டிரர் வரலாறு, ஆசிரியர், குட்டின். இரா. சேதுராமன்

## மேற்கோள்கள்

பகுப்பு:1861 பிறப்புகள்
பகுப்பு:1926 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:இந்திய அரசியல்வாதிகள்
பகுப்பு:சௌராட்டிர அறிஞர்கள்
பகுப்பு:நபர்கள் பற்றிய குறுங்கட்டுரைகள்
பகுப்பு:சௌராட்டிர நபர்கள்
என். எம். ஆர். கிருட்டிணமூர்த்தி

இராவ் பகதூர் **என். எம். ஆர். கிருட்டிணமூர்த்தி** (1910-) செளராட்டிர சமூகத் தலைவர்களுள் குறிப்பிடத்தக்கவர்.

## பிறப்பு
கிருட்டிணமூர்த்தி மதுரையில் புகழ் பெற்ற ’இராயலு’ குடும்பத்தில் நாட்டாமை மல்லி. என். எம். இராயலு அய்யருக்கு 1910ல் பிறந்தார். காந்தீயத் தலைவர் என். எம். ஆர். சுப்பராமனின் தம்பி ஆவர்.

## ஆற்றிய சமுகப் பணிகள்
சௌராட்டிர சமூகத்தில் இராவ் பகதூர். (கோபுளா) கே. எம். எஸ். இலக்குமணய்யருக்கு அடுத்தபடியாக பெருந்தலைவராக மதிக்கப்பட்டார். சௌராட்டிர மத்திய சபையின் சோதனையான காலகட்டங்களில் திருச்சி. சுப்பைய்யருடன் மிகவும் திறமையாக நடத்திச் சென்றார். கால் நூற்றாண்டாக நடைபெறாமல் இருந்த சௌராட்டிர மத்திய சபையின் மாநாட்டை 1981ல் மதுரையில் நடத்தி சௌராடடிர மக்கள் அனைவரின் பாராட்டைப் பெற்றவர். மதுரை சௌராட்டிர கல்லூரி கட்டிட நிதிக்காக தமிழ்நாடு முதல்வர் எம் ஜி ஆரை சந்தித்து தேவையான உதவிகள் பெற்று வந்தார். இவரது முயற்சியால் தற்போதைய முதல்வர் செயலலிதா சௌராட்டிர கலை கல்லூரி கட்டிட நிதிக்காக பரதநாட்டியம் நிகழ்ச்சி நடத்தி இலட்சக்கணக்கில் நன்கொடை வசூலித்து வழங்கினார். மதுரை மீனாட்சியம்மன் கோவில் ”தக்கார்” ஆக இருந்தபோது மீனாட்சியம்மன் பட்டாபிசேகத்தின் போது செங்கோல் ஏந்தினார். சௌராட்டிர மத்திய சபையின் அலுவலகம் இவருடைய சொந்த கட்டிடத்தில் வாடகையின்றி இயங்குவதற்கு இறுதிவரைக்கும் அனுமதி கொடுத்தார்.

## வகித்த பதவிகள்
சௌராட்டிர மேல்நிலைப் பள்ளி, மதுரை,  சௌராட்டிர கலைக் கல்லூரி, நடனகோபாலநாயகி மந்திர், கீதாபவனம், மதுரை-இராமநாதபுரம் வணிகர்கள் சங்கம், யூனியன் கிளப், முதலிய சமூக நிறுவனங்களில் தலைவர் உட்பட பல பதவிகள் வகித்தவர்.

## தொழில்
**ராயல் டாக்கீஸ்** திரைப்படத் தயாரிப்பு & விநியோக நிறுவனம் மற்றும் சிந்தாமணி திரையரங்கம்  ஆகிய நிறுவனங்களில் தனது மூத்த சகோதர்களுடன் நிர்வகித்தவர். மேலும் சௌராஷ்டிர மேனிலைப் பள்ளி மற்றும் மதுரை சௌராஷ்டிரா சபையின் தலைவராக பணியாற்றியவர்.

## உசாத்துணை நூல்கள்
* சௌராட்டிரர் வரலாறு, ஆசிரியர், குட்டின்.கே. ஆர். சேதுராமன்.

## வெளி இணைப்புகள்
* சௌராட்டிரர் வரலாறு ஒலி வடிவில் கேட்க http://www.sousevasangamam.org/category/audio 
* சௌராட்டிரர் சமூகம், மொழி, பண்பாடு, வரலாறு படிக்க http://sapovadia.wordpress.com/2012/04/03/saurashtra-a-language-region-culture-community
* History of Saurashtrians  of Tamilnadu 

பகுப்பு:சௌராட்டிரர்
பகுப்பு:இந்தியத் தொழிலதிபர்கள்
பகுப்பு:இந்தியத் திரைப்படத் தயாரிப்பாளர்கள்‎
பகுப்பு:சௌராட்டிர நபர்கள்
நிலையாற்றல்

இயற்பியலில் ஒரு பொருளின் **நிலை ஆற்றல்** (potential energy) என்பது அப்பொருளின் நிலையைப் பொறுத்து அதனுள் அடங்கியுள்ள ஆற்றலைக் குறிக்கும்.

m திணிவுள்ள (தமிழக வழக்கு: திணிவு --> நிறை) ஒரு பொருள் h உயரத்தில் ஓய்வில் இருப்பின், தரையில் இருந்து அப்பொருளை h உயரத்திற்கு எடுத்துச் செல்வதற்காக செய்யப்பட்ட வேலை அப்பொருளின் நிலையாற்றல் ஆகும். இது அப்பொருளின் *புவியீர்ப்பு நிலையாற்றல்* என்றும் அழைக்கப்படும். அப்பொருள் தரையில் விழுந்தால் அதே அளவு ஆற்றலை நாம் அதிலிருந்து பெற முடியும்.

அப்பொருளை தரையில் இருந்து மேனோக்கித் தூக்குவதற்கு mg என்ற அதனுடைய எடையை எதிர்த்து வேலை செய்யப்படுகிறது.

பொருளின் மீது செய்யப்பட்ட வேலை:

: U_g = -(- m g) h = mgh \,

இங்கு,

:*g* - புவியீர்ப்பு ஆர்முடுகல் (அண்ணளவாக 9.8 மீ/வி2 பூமியின் மேற்பரப்பில்).

எனவே நிலையாற்றல் = mgh ஆகும். இதன் அலகு எஸ்.ஐ. அலகுகளில் ஜூல் ஆகும்.

இச்சமன்பாட்டின்படி நிலையாற்றல் திணிவுக்கும் உயரத்திற்கும் நேர்விகித சமனாக உள்ளது. உதாரணமாக, இரண்டு ஒரே மாதிரியான பொருட்களை உயரே கொண்டு செல்ல, அல்லது ஒரே பொருளை இரண்டு மடங்கு உயரத்திற்கு கொண்டு செல்வதற்கு இரு மடங்கு ஆற்றல் தேவைப்படுகிறது.

இந்த "mgh" சமன்பாடு புவியீர்ப்பு ஆர்முடுகல், g, மாறாமல் இருக்கும் போது மட்டுமே பொருந்தும். புவியின் மேற்பரப்பில் அல்லது அதற்குக் கிட்டவாக இவ்வார்முடுகல் மாறாமல் இருக்கும். ஆனால், பூமியின் மேற்பரப்புக்கு மிக அதிக தூரத்தில் உள்ள ஒரு பொருளுக்கு, எ.கா: செய்மதி (தமிழக வழக்கில்-துணைக்கோள்), விண்கல் போன்றவற்றிற்கு, இச்சமன்பாடு பொருந்தாது.

## மேற்கோள்கள்

பகுப்பு:இயற்பியல்
பகுப்பு:மின்னணுவியல்
பகுப்பு:ஆற்றல்
பகுப்பு:ஈர்ப்பு விசை
ஜானகிராம் கே. எல். என்

**கே. எல். என். ஜானகிராம்** (1913 - 1997) ஒரு தொழிலதிபர். சௌராட்டிர சமூகத்தவர்களுள் குறிப்பிடத்தக்கவர்.

## வாழ்க்கைக் குறிப்பு
ஜானகிராம் மதுரையில் புகழ்படைத்த ’மிசினுக் குடுவான்’ குடும்பத்தில் கே. எல். நாகசாமியின் மகனாகப் பிறந்தார். படிப்பு குறைவாக இருந்த போதிலும், இவர் விடாமுயற்சியால் படிப்படியாக உயர்ந்து இரும்பு வார்ப்படத்தொழிலில் நிபுணர் ஆனார். இரும்பு வார்படத்தொழில் மூலம் இரும்பு தளவாடங்கள் உற்பத்தி தொழிலை மதுரையில் முதலில் தொடங்கியவரானார். 1978ல் இரும்பு தளவாட இயந்திரங்கள் உற்பத்திக்காக தங்கப் பதக்கம் பெற்றவர்.

நீண்ட காலம் ரிஷிகேஷ், அரித்வார் போன்ற ஆன்மீக இடங்களில் வாழ்ந்தார். அங்கிருந்தபடியே மதுரையில் உள்ள தமது நாகசாமி இரும்பு தளவாட இயந்திரங்கள் உற்பத்தி தொழிற்சாலையை நிர்வகித்து வந்தார். தன் தகப்பனார் கே. எல். நாகசாமி அறக்கட்டளை மற்றும் தன்னுடைய பெயரில் உள்ள அறக்கட்டளைகளை நிர்வகித்து வந்தார். சிருங்கேரி சங்கராச்சாரியார் இவருக்கு ’ஆத்மஞானி’ என்ற பட்டத்தை வழங்கினார்.

மதுரை சௌராட்டிர மேல்நிலைப் பள்ளியில் புகழ் பெற்ற ‘ஜானகிராம் ஹால்’ என்ற பெயரில் பெரிய கூட்ட அரங்கு கட்டிடத்தை கட்டிக் கொடுத்தார். மதுரை சௌராட்டிர கல்லூரிக்காக, தொழில் அதிபர் சி. எஸ். இராமாச்சாரியின் துணையுடன் 12 இலட்சம் ரூபாய் நிதி திரட்டி தந்தார். தாமும் பல இலட்சங்கள் நன்கொடை வழங்கினார். இவருக்கு மகரிசியோகி சுத்தானந்த பாரதி ‘தியானயோகி’ எனும் பட்டத்தை வழங்கி ஆசிர்வதித்தார். ஏழை மக்கள் பயன்பாட்டுக்காக தமது பெயரில் ‘ஜானகிராம் திருமண மண்டம்’ கட்டிக்கொடுத்தார். மேலும் பிற ஊர் சௌராட்டிர மக்கள் மதுரைக்கு வரும் போது தங்குவதற்கு தர்ம சத்திரம் கட்டிக்கொடுத்தார். சௌராட்டிர பெண்கள் மேல்நிலைப் பள்ளியில் தமது மனைவியின் பெயரில் ஒரு கட்டிடத்தை நிர்மாணித்து கொடுத்தார். மதுரை சௌராட்டிர கல்லூரிக்கு வகுப்பறைகள் கட்டிக்கொடுத்தார்.

மயிலை இராமகிருட்டிண மடம், மதுரை சித்தாச்ரமம் மற்றும் வண்டியூர் சௌராட்டிர மருத்துவமனை ஆகிய நிறுவனங்களுக்கு நன்கொடை வழங்கினார். மதுரை சௌராட்டிர பெண்கள் மேல்நிலைப்பள்ளி மாணவிகள் நலனுக்கு இரண்டு பேருந்துகள் வாங்க நன்கொடை வழங்கினார்.

## உசாத்துணை நூல்கள்
* சௌராட்டிரர் வரலாறு, ஆசிரியர், குட்டின். இரா. சேதுராமன்

## வெளி இணைப்புகள்
*  சௌராட்டிரர் வரலாறு, ஒலி வடிவில் கேட்க
* சௌராட்டிரர் சமூக வரலாறு, மொழி, பண்பாடு, வாழ்ந்த இடங்கள் பற்றி படிக்க http://sapovadia.wordpress.com/2012/04/03/saurashtra-a-language-region-culture-community/
* History of Saurashtrians in Tamilnadu 

பகுப்பு:சௌராட்டிரர்
பகுப்பு:1913 பிறப்புகள்
பகுப்பு:1997 இறப்புகள்
பகுப்பு:தொழிலதிபர்கள்
பகுப்பு:மதுரை மக்கள்
பகுப்பு:நபர்கள் பற்றிய குறுங்கட்டுரைகள்
பகுப்பு:சௌராட்டிர நபர்கள்
மியூனிக் வானூர்தி நிலையம்

**மியூனிக் வானூர்தி நிலையம்** *Munich Airport*, , ) செருமனியின்  மியூனிக் நகரத்திலிருந்து வடகிழக்கே  தொலைவில் அமைந்துள்ள பன்னாட்டு வானூர்தி நிலையம் ஆகும். இது லுஃப்தான்சா நிறுவனத்திற்கும் இசுடார் அல்லையன்சில் உறுப்பினராக உள்ள வான்வழிப் போக்குவரத்து நிறுவனங்களுக்கும் முனைய நடுவமாக விளங்குகிறது. தொன்மையான பிரைசெங் நகரில் அமைந்துள்ள இந்த நிலையம் முன்னாள் பவேரிய பிரதமராக இருந்த **பிரான்சு யோசஃப் இசுட்ராசு** நினைவாகப் பெயரிடப்பட்டுள்ளது. இது நான்கு நகராட்சிகளின் பகுதிகளில் அமைந்துள்ளது.

1995இல் 15 மில்லியனாக இருந்த  பயணிகள் போக்குவரத்து  2006இல் 30 மில்லியனாக இரட்டித்துள்ளது. 1996இல் இது செருமனியின் இரண்டாவது போக்குவரத்து மிகுந்த வானூர்தி நிலையமாக உயர்ந்தது. லுஃப்தான்சா நிறுவனத்திற்கு  பிராங்க்ஃபுர்ட்டிற்கு அடுத்து இரண்டாவது முனைய நடுவமாக உள்ளது. 2012இல் ஐரோப்பாவில் 38,360,604 பயணிகள் பயன்படுத்திய இந்நிலையம் ஐரோப்பாவில் ஏழாவதாகவும் உலகில் 30ஆவதாகவும் விளங்குகிறது.

## மேற்சான்றுகள்

## வெளி இணைப்புகள்

* Franz Josef Strauß Airport Homepage
* Munich Airport Panorama

பகுப்பு:செருமனி வானூர்தி நிலையங்கள்
குமட்டி

**குமட்டி**, குமுட்டி அல்லது குமிட்டி எனப்படும் இது ஒரு படர்கொடி தாவரம். இதை **ஆற்றுத்தும்மட்டி**, **கொம்மட்டி**, **வரித்தும்மம்**, **பேய்கும்மட்டி** என்ற வேறு பெயர்களிலும் அழைப்பர். இவை களைகளாய் விளைநிலங்களில் காணப்படுகின்றன. இதன் தாயகம் மெடட்ரேனியன் மற்றும் ஆசியா.  ஆப்பிரிக்கா, இஸ்ரேல் பாலஸ்தீனத்தில் அதிகம் காணப்படுகிறது. தமிழகமெங்கும் மணற்பாங்கான இடங்களில் வளர்கிறது. மிகவும் வெட்டப்பட்ட இலைகளையுடைய தரையோடு வேர்விட்டுப் படரும் கொடி.

## பண்புகள்
இதன்  காய்கள் மிகுந்த கசப்பு சுவையுடையது.  பச்சை, வெள்ளை நீள வரிகளையுடைய காய்களாகும். இதன் காய்கள் சிறிய பந்து போல் இருக்கும். ஆரஞ்சு மற்றும் எலுமிச்சை வண்ணத்திலும் இருக்கும். இதில் அமிலத்தன்மை அதிகம் இருக்கும். விதைகள் மூலம் இனப்பெருக்கம் செய்யப்படுகிறது.

## பயன்கள்
சித்த மருத்துவத்திலும், வேளாண்மையில்  தாவர பூச்சிவிரட்டியாகவும் பயன்படுகின்றது. இலை, காய், வேர் ஆகியவை மருத்துவப் பயனுடையவை. புழுவெட்டினால் மயிர் கொட்டும் இடங்களில் காயை நறுக்கி தேய்த்து வரப் புழு வெட்டு நீங்கும்.

## மேற்கோள்கள்

## வெளி இணைப்புகள்
* இயற்கை பூச்சி விரட்டி

பகுப்பு:கொடிகள்
பகுப்பு:கொட்டைகள்
பகுப்பு:மூலிகைகள்
அசுபால்ட்டு

**அசுபால்ட்டு** (*asphalt*,  அல்லது  அல்லது ) மாற்றுச்சொல் **பிற்றுமின் **(*bitumen*, ), என்பது பாறை எண்ணெயின் ஒட்டிக்கொள்ளும் கருநிற உயரிய பிசுக்குமைத் தன்மையுடைய நீர்ம அல்லது குறை திண்ம ஒரு வடிவம் ஆகும்.  இது இயற்கையாகவும் காணப்படுவதுண்டு; அல்லது தூய்மைப்படுத்தப் பட்ட நிலையிலும் பெறலாம். இது கரிப்பிசினின் வகைகளில் ஒன்றாகக் கருதப்படுகிறது. இதனை  **அசுபால்லடம்** என்றும் **தார்** என்றும் அழைப்பதுண்டு.

அசுபால்ட்டு/பிற்றுமின்னின் முதன்மைப் பயன்பாடு சாலை கட்டமைப்பாகும். இதனை சாலையிடப் பயன்படுத்தப்படும் சல்லிக்கற்களை பிணைக்கும் பிசினாகப் பயன்படுத்தி அசுபால்ட்டு பைஞ்சுதை உருவாக்கப்படுகிறது. அடுத்து சாய் கூரைகளின் இணைப்புகள், சமநிலை மேற்கூரைகளின் தளங்களில்  நீர்புகா கட்டமைப்புக்களுக்கு அசுபால்ட்டு பயன்படுத்தப்படுகிறது.

இயற்கையில் கிடைக்கும் அசுபால்ட்டு/பிற்றுமின் சிலநேரங்களில் "கச்சா பிற்றுமின்" எனப்படுகிறது. இதன் பிசுக்குத்தன்மை குளிர்ந்த கரும்புப்பாகு போன்றுள்ளது பாறை எண்ணெயை ]க்கு காய்ச்சி வடித்த பிற்றுமின் "தூய்மித்த பிற்றுமின்" எனப்படுகிறது.

## மேற்சான்றுகள்

## நூற் கோவை
* Barth, Edwin J., *Asphalt:  Science and Technology* Gordon and Breach (1962).  .
*
*
## வெளி இணைப்புகள்

*Pavement Interactive - Asphalt
*Asphalt Magazine
*CSU Sacramento, The World Famous Asphalt Museum! 
*National Institute for Occupational Safety and Health - Asphalt Fumes

பகுப்பு:கட்டிட கட்டுமானவியல்
பகுப்பு:சாலைகள்
பகுப்பு:பெட்ரோலியம்
பகுப்பு:வேதிக் கலவைகள்
மரியம் சோங்

**சீமாட்டி மரியம் சோங்** அல்லது **சோங் ஆ மேய்** () என்பவர் மலேசியப் பிரதமர் துங்கு அப்துல் ரகுமான் அவர்களின் முதல் மனைவியாவார். துங்கு *மலேசியத் தந்தை* என்று அன்பாக அழைக்கப்படுகிறவர். மரியம் சோங் இஸ்லாமிய சமயத்தைத் தழுவிய பின்னர் அவருடைய பெயர் மரியம் சோங் அப்துல்லா என பெயர் மாற்றம் கண்டது.

சீமாட்டி மரியம் சோங் அப்துல்லாவின் தந்தையாரின் பெயர் *சோங் ஆ யோங்* (). இவர் கெடா, அலோர் ஸ்டாரில் ஈய வணிகராகவும் செல்வந்தராகவும் இருந்தார். 1933 இல், துங்குவைத் திருமணம் செய்து கொண்டதும் இஸ்லாமிய சமயத்தைத் தழுவினார்.

சீன சயாமிய இரத்தக் கலவையைக் கொண்ட மரியம் சோங், திருமணத்திற்குப் பின்னர் மரியம் சோங் அப்துல்லா () என தம் பெயரை மாற்றிக் கொண்டார்.

## வாழ்க்கை குறிப்புகள்

துங்கு அப்துல் ரகுமான், கூலிமில் துணை மாவட்ட அதிகாரியாகப் பணியாற்றத் தொடங்கிய போது மரியம் சோங் அப்துல்லாவைச் சந்தித்தார். துங்குவின் தாயார் செ மஞ்சரேலா தான், மரியம் சோங் அப்துல்லாவை மருமகளாகத் தேர்வு செய்தார் என்று சில வரலாற்று ஆவணங்களில் சொல்லப்படுகிறது.

துங்கு மறுப்பு தெரிவித்தும், அவர் பலவந்தப்படுத்தப்பட்டு திருமணம் செய்து வைக்கப்பட்டார் என்றும் சொல்லப்படுகிறது. இருப்பினும், அரச வழக்கப்படி, கெடா அரண்மனையில் அவர்களுக்கு திருமணம் செய்து வைக்கப்பட்டது.

இவர்களுக்கு இரு பிள்ளைகள். மூத்தவர் துங்கு கத்திஜா. அடுத்தவர் துங்கு அகமட் நெராங். துங்குவிற்கு 1935 இல் பாடாங் தெராப் வட்டாரத்தின் மாவட்ட அதிகாரியாக பதவி உயர்வு வழங்கப்பட்டது. பாடாங் தெராப் மலேரியா நோயினால் மிகவும் மோசமாகப் பாதிக்கப்பட்ட இடமாகும். இங்குதான் மரியம் சோங் அப்துல்லா, தம்முடைய இரண்டாவது குழந்தை துங்கு அகமட் நெராங்கை ஈன்றெடுத்தார்.

### மலேரியா காய்ச்சல்

கோலா நெராங் பகுதியில் மாவட்ட அதிகாரியாக துங்கு பணிபுரிந்ததின் தாக்கத்தினால் தன்னுடைய மகனுடைய பெயரிலும் நெராங் எனும் சொல்லை துங்கு இணைத்துக் கொண்டார். இரண்டாவது குழந்தை துங்கு அகமட் நெராங்கை ஈன்றெடுத்த 33வது நாளில், சீமாட்டி மரியம் சோங் அப்துல்லாவிற்கு, மிக மோசமான மலேரியா காய்ச்சல் கண்டது.

அவருக்கு பினாங்கில் சிறப்பான மருத்துவ சிகிச்சைகள் அளிக்கப்பட்டன. அப்போது, அலோர் ஸ்டாருக்கு வருகை புரிந்த ஓர் ஆங்கிலேய மருத்துவரும் மரியம் சோங் அப்துல்லாவிற்கு மருத்துவ சிகிச்சைகள் செய்தார். அந்த மருத்துவர் நீர்ப்பு இல்லாத குயினைன் மருந்தை மரியம் சோங் அப்துல்லாவின் உடலுக்குள் செலுத்தியதால் அவர் உயிர் துறந்தார் என்று சொல்லப்படுகிறது.

தம் மனைவியின் இறப்பைப் பற்றி துங்கு அதிகாரப்பூர்வமாக குற்றப் பத்திரிகை எதையும் சமர்ப்பிக்கவில்லை. அதற்குப் பதிலாக, கோலா நெராங் பகுதியில் மலேரியா கொசு ஒழிப்பு திட்டத்திற்கு நிதி ஒதுக்கித் தருமாறு மாநிலச் செயலகத்தைக் கேட்டுக் கொண்டார்.

முன்பு துங்கு நிதியுதவி கேட்ட போது மறுக்கப்பட்டது. சீமாட்டி மரியம் சோங் அப்துல்லாவின் இறப்பிற்குப் பின்னர்தான், துங்குவின் கோரிக்கை நியாயப்படுத்தப்பட்டு கோலா நெராங் பகுதியில் மலேரியா கொசு ஒழிப்பு திட்டம் தீவிரமாகச் செயல் படுத்தப்பட்டது.

## மேற்கோள்கள்

## மேல் தகவல்கள்
* Putera Negara, 1987, Firma Publishing, Aziz Azarina Ahmad

பகுப்பு:மலேசியப் பெண்கள்
யுனெஸ்கோ/கிலெர்மோ கானோ உலக பத்திரிகை சுதந்திர விருது

**யுனெஸ்கோ/கிலெர்மோ கானோ உலக பத்திரிகை சுதந்திர விருது** (*UNESCO/Guillermo Cano World Press Freedom Prize*), என்பது உலக அமைதிக்காகவும், பேச்சுச் சுதந்திரத்திற்காகவும் மற்றும் பத்திரிக்கை தர்மத்தினூடாகவும் பல இன்னல்களைத் தாண்டிப் போராடிய பத்திரிகையாளர், அமைப்பு, அல்லது ஒரு நிறுவனத்திற்கு ஆண்டுதோறும் வழங்கப்படும் யுனெஸ்கோ விருதாகும். இவ்விருது 1997 ஆம் ஆண்டு முதல் வழங்கப்பட்டு வருகிறது.

அமெரிக்க டாலர் 45,000 பரிசு உலகப் பத்திரிகை சுதந்திர நாளான மே 3 ஆம் நாள் ஆண்டு தோறும் எல் எசுப்பட்டாடோர் என்ற கொலம்பிய நாளிதழின் ஆசிரியர் கிலெர்மோ வானோ இசாசா என்பவரின் நினைவாக வழங்கப்படுகிறது. இவர் 1986 டிசம்பர் 17 ஆம் நாள் பொகொட்டாவில் உள்ள அவரது அலுவலகத்தில் வைத்து சுட்டுக் கொல்லப்பட்டார். இவர் கொலொம்பியாவில் போதைப் பொருள் கடத்துவோருக்கு எதிராகப் பலமாகக் குரல் கொடுத்து வந்தவர்.

ஆண்டு தோறும், யுனெஸ்கோ நிறுவனத்தினால் தேர்ந்தெடுக்கப்பட்ட 14 சுயாதீன நபர்களைக் கொண்ட குழு ஒன்று அரச சார்பற்ற அமைப்புகளினாலும், யுனெஸ்கோ உறுப்பு நாடுகளினாலும் பரிந்துரைக்கப்படும் நபர்கள் அல்லது அமைப்புகளில் இருந்து வெற்றியாளரைத் தேர்ந்தெடுக்கின்றது.

## விருது பெற்றவர்கள்
* 2014: அகமெத் சீக், துருக்கி
* 2013: ரீயொட் அலெமு, எத்தியோப்பியா
* 2012: எய்னுல்லா பத்துல்லாயெவ், அசர்பைஜான்
* 2011: அகமது செய்தபாதி, ஈரான்     
* 2010: மோனிக்கா கொன்சாலெசு முகிக்கா, சிலி
* 2009: லசந்த விக்கிரமதுங்க, இலங்கை (இறப்பின் பின்னர்)
* 2008: லீடியா ரிபெய்ரோ, மெக்சிக்கோ
* 2007: அன்னா பொலித்கொவ்ஸ்கயா, உருசியா (இறப்பின் பின்னர்)
* 2006: மேய் சிதியாக், லெபனான்
* 2005: செங் யிசொங், சீன மக்கள் குடியரசு
* 2004: ராவுல் ரிவேரோ, கூபா
* 2003: அமிரா ஆஸ், இசுரேல்
* 2002: ஜெப்ரி நியரோட்டா, சிம்பாப்வே
* 2001: வின் தின், மியான்மர்
* 2000: நிசார் நயூப், சிரியா
* 1999: யேசுஸ் பிளான்கோர்னாலெசு, மெக்சிகோ
* 1998: கிறிஸ்டீனா அன்யான்வு, நைஜீரியா
* 1997: காவோ யூ, சீனா

## இவற்றையும் பார்க்க
* உலக பத்திரிகை சுதந்திர நாள்
*வில்லியம் ஓ. டக்ளசு பரிசு

## மேற்கோள்கள்

## வெளி இணைப்புகள்
* அதிகாரபூர்வ இணையதளம்

பகுப்பு:பரிசுகளும் விருதுகளும்
பகுப்பு:ஊடகவியல்
தசமணிமாலை

தசமணி மாலை  என்னும் நூல் 16 ஆம் நூற்றாண்டில் தோன்றிய நூல்களில் ஒன்று. இதன் ஆசிரியர் ‘மதுரைவாசி நிரம்ப அழகிய தேசிகர்’ என்று இந்நூலின் பதிப்பு ஒன்று கூறுகிறது.  

இந்த நூல் 10 முதல் 14 சீர்கள் கொண்ட விருத்தப்பாடல்களால் ஆன நூல். இதன் பாடல்கள் நாதாந்த குருவே, திகாந்த குருவே, கமலை ஞானசம்பந்த குருவே, என்றெல்லாம் முடிகின்றன. பதிப்பு-நூல் குறிப்பிடும் அழகிய தேசிகரும், ஞானசம்பந்த குருவும் [கமலை ஞானப்பிரகாசரின் மாணாக்கர்கள் என்றும் இரு மாணாக்கர்களில் ஒருவர் மற்றொருவர்மீது நூல் பாடினார் என்னும் கருத்து பொருந்தாது என்றும் [மு. அருணாசலம் குறிப்பிடுகிறார். இந்த நூல் திருஞான சம்பந்தர்மீது பாடப்பட்ட நூல் என அவர் கருதுகிறார். 

இந்நூலிலுள்ள பாடல்களில் ஒரு பாடலில் வரும் ஓர் அடி:
எடுத்துக்காட்டு 

ஞானப்ர காசகுரு குருவே எனக்கூறி
::நாத்தழும் பேற்று குருவே
:நாதாந்த குருவே திகாந்தகுரு வேகமலை
::ஞானசம் பந்த குருவே. (14 சீர் கொண்ட விருத்த அடி)
பொருள்நோக்கில் சொற்பிரிப்பு செய்யப்பட்டுள்ள இந்த அடி

ஞானப்ரகாச குரு குருவே எனக் கூறி
::நாத்தழும்பு ஏற்று குருவே
:நாதாந்த குருவே திகாந்த குருவே கமலை
::ஞானசம்பந்த குருவே. 

## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
வர்சா அசுவதி

**வர்ஷா அசுவதி** ஓர் தமிழ்த்திரைப்பட நடிகை, 2009 ஆண்டில் பேராண்மை திரைப்படத்தின் மூலமாக நடிப்புலகினுள் நுழைந்தார், நீர்ப்பறவை திரைப்படத்தில் இவரின் நடிப்பிற்காக சிறந்த துணை நடிகைக்கான தேசிய விருதுக்கு பரிந்துரைக்கப்பட்டார்.

## ஆரம்ப வாழ்க்கை
வர்ஷா மேற்கு வங்கத்தில் பிறந்தவர், அவருக்கு நான்கு வயதாக இருக்கும் போது தமிழ்நாட்டிலுள்ள தூத்துக்குடிக்கு குடும்பத்துடன் வந்து குடியேறினர், அவருடைய தந்தை கப்பல் பொறியியலாளர்.

## திரைப்பட விபரம்

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:இந்திய நடிகைகள்
ராஜா ஹரிஸ்சந்திரா

***ராஜா ஹரிஸ்சந்திரா*** (*Raja Harischandra*) என்பது இந்தியாவில் தயாரிக்கப்பட்டு 1913 ஆம் ஆண்டில்  வெளியிடப்பட்ட ஊமைப்படம் ஆகும். பிரபல இந்தியத் திரைப்படத் தயாரிப்பாளர் தாதாசாகெப் பால்கேயின் இயக்கத்திலும் தயாரிப்பிலும் வெளிவந்த இத்திரைப்படம் இந்தியாவில் வெளியிடப்பட்ட முதலாவது முழுநீளத் திரைப்படம் ஆகும். இந்தியத் தொன்மக் கதைத்தலைவர்களில் ஒருவனான அரிச்சந்திரன் பற்றிய கதையைத் தழுவி இத்திரைப்படம் படமாக்கப்பட்டது. இது 1913 ஆம் ஆண்டு மே 3 ஆம் நாள் வெளிவந்தது.

ஒரேயொரு பிரதி மட்டுமே தயாரிக்கப்பட்டு மும்பை கொரொனேசன் சினிமா மண்டபத்தில் முதன் முதலில் காண்பிக்கப்பட்டது. வணிக ரீதியில் வெற்றி பெற்று, இவ்வகையான மேலும் பல திரைப்படங்களை உருவாக்க இத்திரைப்படம் வழிவகுத்தது.

## காட்சியகம்

image:Raja Harishchandra (1913).webm
Image:A scene from film, Raja Harishchandra, 1913.jpg|ராஜா அரிச்சந்திராவில் அரிச்சந்திரன்.
Image:A scene from film, Raja Harishchandra (1913).jpg|திரைப்படக் காட்சி


## மேற்கோள்கள்


## வெளி இணைப்புகள்

*
*''Raja Harishchandra'' View Online

பகுப்பு:1913 திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய ஊமைத் திரைப்படங்கள்
பகுப்பு:அறிமுக இயக்குநர் திரைப்படங்கள்
சரப்ஜித் சிங்

**சரப்ஜித் சிங்** (Sarabjit Singh) இவர் ஒரு இந்தியாவின்  அமிர்தசரஸ் பகுதியை சார்ந்த விவசாயி.
1990 ல் பாகிஸ்தானில் நிகழ்ந்த தொடர் குண்டுவெடிப்பு வழக்கில் குற்றம் சாட்டப்பட்டு தூக்கு தண்டனை விதிக்கப்பட்டு பாகிஸ்தான் சிறையில் 22 ஆண்டுகள் அடைக்கப்பட்டு இருந்தார்.

## கருணை மனு
இந்திய - பாகிஸ்தான் எல்லையை கடந்து தவறுதலாக பாகிஸ்தானுக்குள் நுழைந்த அவர் எந்தவித குற்றமும் அற்றவர் என குடும்பத்தார் கோரிய கருணை மனு நிராகரிக்கப்பட்டது.

## மரணம்
அஃப்சல் குரு இந்தியாவில் மரண தண்டனை விதிக்கப்பட்ட சூழலில், பாகிஸ்தான் சிறையில் சரப்ஜித் சிங்குக்கு இருந்த மிரட்டல்களை  அடுத்து சிறையில் சக கைதிகளால் தாக்கப்பட்டு சிகிச்சை பலனின்றி  மே 2 2013 ல் மரணம் அடைந்தார்.

## துக்க நிவாரணம்
சரப்ஜித்தின் மரணத்தையொட்டி பஞ்சாபில் மூன்று நாள்கள் துக்கம் என அறிவிக்கப்பட்டுள்ளது. 
சரப்ஜித் சிங்கின் குடும்பத்துக்கு பஞ்சாப் அரசு சார்பாக ரூ.1 கோடி நிவாரணத் தொகையும், இந்திய பிரதமர் நிவாரண நிதியிலிருந்து ரூ. 25 லட்சம் ரொக்கமும் அளிக்கப்படும் அரசு அறிவித்துள்ளது.
## மேற்கோள்கள்

## வெளி இணைப்புகள்
* சரப்ஜித் சிங் கைது முதல் இறப்பு வரை நக்கீரன்

பகுப்பு:2013 இறப்புகள்